Rógvi Egilstoft Nielsen hevur skriva undir sáttmála við EB/Streym fyri 2017, samstundis verður hann leigaður út til Skála fyri tað ið eftir er av kappingaráriðnum. EB/Streymur hevur í kvøld skrivað undir sáttmála við liðskiparan Rógva Egilstoft Nielsen, fyri kappingarárið 2017. Rógvi hevur verið í felagnum síðani 2013 og hevur hann verið ein stuðulsleikari líka síðani. Higartil hevur Rógvi leikt 105 dystir og skora 8 mál fyri besta liðið hjá EB/Streymi. Fyri tað mesta hevur hann røkt plássið á vinstrabakki. Í ár er tað blivi til 20 dystir og 5 mál frá 23 ára gamla vinstrabakkinum úr Sandavági. Samstundis kunnu vit vátta, at Rógvi hevur skrivað undir leigusáttmála við Skála. Ein leigusáttmáli, ið bindur hann til felagið í Effodeildini tað í eftir er av kappingaráriðnum 2016. Vit vilja ynskja Rógva allar bestu eydnu á Skála og vit síggjast aftur í 2017.